
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 728 


27 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασύσταση του Αρχείου του Ληξιαρχείου Κοινότητας 

Κρήνης Νομού Κερκύρας. 1 

Παροχή βεβαίωσης υπέρ της Δημόσιας Επιχείρησης 

Ηλεκτρισμού (Δ.Ε.Η.). 2 

Κανονισμός 35ου Φεστιβάλ Ελληνικού Κινηματογρά¬ 
φου Θεσσαλονίκης. 3 

Κανονισμός Διεθνούς Φεστιβάλ Θεσσαλονίκης.4 

Ανάθεση καθηκόντων υπηρεσιακού συμβουλίου προ¬ 
σωπικού του ΤΕΕ και ΟΑΣΠ στο υπηρεσιακό συμ¬ 
βούλιο υπαλλήλων της Γεν. Γραμματείας Δημοσίων 

Έργων. 5 

Πλήρωση θέσεων και καθορισμός τρόπου πρόσληψης 

οδηγών στον Ο.Α.Σ.Α. 6 

Αναστολή εφαρμογής των διατάξεων των παραγράφων 

5 και 6 του άρθρου του Ν. 2052/92. 7 

Παράταση του χρόνου εκκαθάρισης των τ. Σ.Ε.Π. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ.Φ. 36030/14403 (1) 


Ανασύσταση του Αρχείου του Ληξιαρχείου Κοινότητας 
Κρήνης Νομού Κερκύρας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 του Ν. 344/1976 «περί ληξιαρχικών 
πράξεων». 

β) Του Ν. 2809/1954 «περί ανασυστάσεως των κατα- 
στραφέντων Αρχείων των Δικαστικών Γραφείων της πό- 
λεως Ζακύνθου» και 

γ) Τις διατάξεις του άρθρου 3 του Β.Δ/τος 158/1969 
«περί μεταφοράς των Υπηρεσιών των Ληξιαρχείων του 
Κράτους εκ του Υπουργείου Δικαιοσύνης εις το Υπουρ- 
γείον Εσωτερικών». 

2. Τις προτάσεις ΕΣ/12847/20.8.93 και ΕΣ/18208/ 
7.12.93 του πρώην και νυν Νομάρχη Κερκύρας, περί ανα¬ 
συστάσεως του καταστραφέντος από πυρκαϊά Αρχείου 
του Ληξιαρχείου της Κοινότητας Κρήνης Νομού Κερκύ¬ 
ρας. 

3. Την αριθ. 33006/13.7.1994 (ΦΕΚ Β' 550) κοινή από¬ 


φαση του Πρωθυπουργού και του Υπουργού Εσωτερικών, 
που αφορά στη μεταβίβαση αρμοδιοτήτων στον Υφυ¬ 
πουργό Εσωτερικών. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 

Την ανασύσταση του καταστραφέντος από πυρκαϊά Αρ¬ 
χείου του Ληξιαρχείου της Κοινότητας Κρήνης Νομού 
Κερκύρας. 

Η ανασύσταση του Αρχείου του ως άνω Ληξιαρχείου θα 
γίνει με μέριμνα του Ληξιάρχου, σύμφωνα με τη διαδικασία 
που προβλέπεται από τις διατάξεις του Νόμου 2809/1954 
«περί ανασυστάσεως των Καταστραφέντων Αρχείων των 
Δικαστικών Γ ραφείων της πόλεως Ζακύνθου. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 20 Σεπτεμβρίου 1994 

οΥΦΥΠΟΥΡΓΟΣ 

Κ. ΚΟΥΛΟΥΡΗΙ 

-♦- 

Αριθ. 2055269/8733/0025 (2) 

Παροχή βεβαίωσης υπέρ της Δημόσιας Επιχείρησης Ηλε¬ 
κτρισμού {Δ.Ε.Η.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 Ν. 1957/19.7.91. 

2. Τη σύμβαση δανείου μέχρι ποσού ΙΙδϋ 50.000.000 
μεταξύ της Δημόσιας Επιχείρησης Ηλεκτρισμού (Δ.Ε.Η.) 
και της δυΜΙΤΟΜΟ ΒΑΝΚ. 

3. Το υπ’ αριθμ. 32762/ΔΕΚΟ 1419/1.8.94 έγνραφο 
του Υπουργείου Εθνικής Οικονομίας. 

4. Το υπ’ αριθμ. 9292/26.8.94 έγγραφο της ΔΕΗ με το 
οποίο ζητείται η παροχή βεβαίωσης για ανάληψη υποχρέ¬ 
ωσης. 

5. Την 203/26.7.1994 απόφαση του Δ.Σ. της ΔΕΗ. 

6. Την υπ’ αριθμ. 1026431/268/0006Α/2.3.1994 
(ΦΕΚ 154/Β/ 7.3.94) κοινή απόφαση του Πρωθυπουργού 
και Υπουργού Οικονομικών για ανάθεση αρμοδιοτήτων 
του Υπουργού Οικονομικών στους Υφυπουργούς, αποφα¬ 
σίζουμε: 

Ενόψει της στο σκεπτικό αναφερόμενης δανειακής 
σύμβασης, μεταξύ της ΔΗΜΟΣΙΑΣ ΕΠΙΧΕΙΡΗΣΗΣ ΗΛΕ- 

ΚΤΡΙΣΜΟΥ με έδρα την Αθήνα (Χαλκοκονδύλη 30) και 
των αρμοδίων που αναφέρονται σε αυτήν παρέχουμε τη 
βεβαίωση ότι το Ελληνικό Δημόσιο ανεπιφύλακτα και ανέ- 
κλητα αναλαμβάνει την υποχρέωση και συμφωνεί να μη 
θέσει σε ισχύ, ή καθιερώσει οποιοδήποτε μέτρο, ή προβεί 
σε οποιαδήποτε άλλη ενέργεια όσον αφορά την Δημόσια 
Επιχείρηση Ηλεκτρισμού (ΔΕΗ) η οποία θα είχε σαν απο¬ 
τέλεσμα την αποτροπή, παρεμπόδιση, χειροτέρευση ή 
περιορισμό της ικανότητας, ευχέρειας ή δικαιώματος της 
ΔΕΗ να πληρώνει τόκους επί του κεφαλαίου του δανείου ή 
και να ξεπληρώνει το κεφάλαιο ή οποιοδήποτε μέρος του 
ή οποιαδήποτε άλλα ποσά οφειλόμενα σύμφωνα με τη 
Σύμβαση. 

Η απόφαση αυτή θα παραμείνει σε ισχύ μέχρι να εξο¬ 
φληθούν τελείως το δάνειο και οι τόκοι του, οποιοιδήποτε 
φόροι και όλα τα άλλα ποσά που πληρώνονται σύμφωνα με 
τη Σύμβαση. 

Το κείμενο της απόφασης στην Αγγλική έχει ως εξής: 

«ΤεΙαης ίπίο οοηείάβΓβΙίοη ΐίιβ εόονβ ιτίθηΐίοηβά 1_03η Ας- 
ΓββηιβηΙ όβίννββη Ρ.Ρ.Ο. ννίίίι ϊΐβ ήββά οίίίοβ ίη ΑΙΙτβηε (ΟΙιβΙ- 
ΚοΚοηάγϋ 30) βηά Μιβ οοτηρβίβηί ρβτΐίθδ 3δ ΓηβηΙίοηβά Ιίτβ- 
Γβίη, ννβ οβΠίίγ Ιίΐ3ΐ ΐίιβ ΟγθθΚ θονβιηιτιβηΐ ΙΙίΓουρά ίίε Μί- 
ηίδΐιγ οί Ρίηβηοβ υηοοηάίΙϊοηβΙΙγ βηά ΐιτβνοοβόΐγ υηάβιΙβΚβδ 
3ηά 39Γ6βδ ΙΐΊβί ϊί ννίΙΙ Πθί βΠήΟΐ ΟΓ ίηίΓΟάυΟβ 3Πγ Π1θ35υΓΘ, 0Γ 
ΙβΚβ βηγ οΙίιβΓ βοίίοη ννίίίι Γβ93τά Ιο Ρ.Ρ.Ο. ννΐιϊοίι ννουΙά 
Ιτβνβ 3δ 3 ΓβδυΙΐ Ιίιβ ρΓβνβηΙίοη, ΙτίηάΓβηοβ, ίητρβίππβηΐ ογ Ιΐ- 
ηιίΐβΐίοη οί Ρ.Ρ.Ο. ’ δ βόίίίίγ, ννίΙΙΐηςηβδδ ογ Γίςίιί Ιο ρβγ ίηίβ- 
Γβδί οη 3Πά/θΓ Γβρβγ Ιίΐβ ρηΠΟΪρβΙ Οί ΐίιβ Ι_03Π, ΟΓ βηγ ρβΓί 
ίίιβΓβοί υηάβτ ΐίιβ 1_θ3η ΑςΓββηιβηΙ βηά/ΟΓ ρβγ βηγ βηά 311 
οΙΙιβΓ δυπίδ άυβ υηάθΓ ΐίιβ Ι_οβη ΑςΓββιτιβηί. 

Τίιίδ υηάβΠβΚίηρ είιβΙΙ ΓβΠΊβίη ίη ίΟΓΟβ υηίίΙ ΐίιβ Ι_θ3η 3ηά 
311 Ιήθ ϊηΙβΓθδί ΙάβΓθοη, βηγ Τβχβε βηά βΙΙ οίίιβΓ ευητε 
ρβγβόίβ υηάβΓ ΙΙίθ Ι,οβη ΑςΓββηίΘηί ίιβνβ όββη ρβίά ίη ίυΙΙ>. 

Καθορίζουμε προμήθεια 0,25% υπέρ του Ελληνικού 
Δημοσίου για την εν λόγω υποχρέωση που αναλαμβάνει 
και η οποία θα αποδίδεται από την Επιχείρηση στο Δημό¬ 
σιο σύμφωνα με τα οριζόμενα στα έγγραφά μας αριθμ. 
98345/2944/1979, 98348/2945/1979 και 121545/ 
1785/1979. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 1994 

οΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 

- ♦ - 

Αριθ. ΥΠΠΟ/ΓΝΟΣ/46250 (3) 

Κανονισμός 35ου Φεστιβάλ Ελληνικού Κινηματογράφου 

Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31,32 και 33 του Ν. 1597/86 «Για 
την προστασία και Ανάπτυξη της Κινηματογραφικής Τέ¬ 
χνης, ενίσχυση της Ελληνικής Κινηματογραφίας» και άλ¬ 
λες διατάξεις (ΦΕΚ Α: 68). 

β. Του άρθρου 2 της Κ.Υ.Α. ΥΠΠΟ/ΓΝΟΣ/44046/ 
22.9.92 «Περιορισμός συλλογικών οργάνων του Υπουρ¬ 
γείου Πολιτισμού, των Γεν. Γραμματειών και των εποπτευ- 
ομένων απ’ αυτό Δημοσίων Υηηρεσιών» (ΦΕΚ Β: 577). 


2. Την σχετική πρόταση του Διευθυντή του Φεστιβάλ 
Ελληνικού Κινηματογράφου και 

3. Το γεγονός ότι από την παρούσα δεν προκαλείται δα¬ 
πάνη σε βάρος του κρατικού προϋπολογισμού κατά το 
τρέχον οικονομικό έτος και ότι η πρακαλούμενη δαπάνη 
θα καλυθεί από το ποσοστό των εισπράξεων του ΛΟΤΤΟ 
που διατίθενται στο ΥΠΠΟ κατά το ποσό των διακοσίων 
εβδομήντα εκατομμυρίων δραχμών (270.000.000), απο¬ 
φασίζουμε: 

Άρθρο 1 

1. Για την προαγωγή της Κινηματογραφίας στην Ελλάδα 
καί για τη διάδοση των Ελληνικών ταινίων τόσο στο εσωτε¬ 
ρικό όσο και στο εξωτερικό οργανώνεται κάθε χρόνο στην 
Θεσσαλονίκη «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑ¬ 
ΦΟΥ» που σκοπό έχει την προβολή και τη βράβευση των 
καλύτερων ελληνικών ταινιών μεγάλου μήκους. 

2. Η Γραμματεία του Φεστιβάλ Ελληνικού Κινηματογρά¬ 
φου σε συνεργασία με την Οργανωτική Επιτροπή αναλαμ- 
. βάνει την οργάνωση της εκδήλωσης που διέπεται από τίς 

διατάξεις της αποφάσεως αυτής. 

Άρθρο 2 

1. Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
πραγματοποιείται στη Θεσσαλονίκη και διαρκεί μία εβδο¬ 
μάδα, σύμφωνα με τα οριζόμενα από την Οργανωτική Επι¬ 
τροπή. Η Οργανωτική Επιτροπή με απόφασή της μπορεί 
να παρατείνει την παραπάνω διάρκεια, αν εξαιτίας μεγά¬ 
λης συμμετοχής ταινιών ή παράλληλων εκδηλώσεων ο 
χρόνος της μίας εβδομάδας δεν είναι ορκετός. 

2. Η Γ ραμματεία του Φεστιβάλ καθορίζει το χώρο όπου 
θα προβληθούν όλες οι προκριθείσες ταινίες. 

3. Ειδικά για το 1994 το ΦΕΣΤΙΒΑΛ ΕΛΛΗΝΙΚΟΥ ΚΙΝΗ¬ 
ΜΑΤΟΓΡΑΦΟΥ θα διεξαχθεί από την 11 η Νοεμβρίου μέ¬ 
χρι και την 20η Νοεμβρίου. 

Άρθρο 3 

Οι ταινίες για να μετέχουν στο Φεστιβάλ Ελληνικού Κι¬ 
νηματογράφου πρέπει να έχουν τις εξής προϋποθέσεις: 

α) Να έχουν ολοκληρωθεί μέσα σε 18 μήνες πριν από 
την έναρξη του Φεστιβάλ και να μην έχουν προβληθεί 
μέσω του δικτύου εμπορικής διανομής ταινιών ή από τηλε¬ 
οπτικό σταθμό. 

β) Να έχουν πλάτος 35 χιλιοστ. ή 16 χιλιοστ. 

γ) Να έχουν χαρακτηρισθεί ως ελληνικές σύμφωνα με το 
άρθρο 5 του Ν. 1597/86 όπως τροποποιήθηκε και ισχύει. 

δ) Η διάρκειά τους να υπερβαίνει τα 60' (λεπτά). 

Άρθρο 4 

1. Για τη συμμετοχή ταινίας στο Φεστιβάλ Ελληνικού Κι¬ 
νηματογράφου απαιτείται έγγραφη δήλωση του παραγω¬ 
γού συνοδευδμενη απαραίτητα και από όμοια δήλωση του 
σκηνοθέτη. 

Στη δήλωση αυτή πρέπει να αναφέρονται: α) αναλυτική 
κατάσταση όλων των συντελεστών της ταινίας, β) τα τε¬ 
χνικά και λοιπά στοιχεία της ταινίας και γ) αν η ταινία αυτή 
είναι η πρώτη ή η δεύτερη ταινία μεγάλου μήκους του σκη¬ 
νοθέτη, με υπόθεση. 

2. Η δήλωση συμμετοχής υποβάλλεται στη Γ ραμματεία 
του Φεστιβάλ έως την 5η Οκτωβρίου 1994. 

3. Οι ταινίες παραδίδονται στο Γ ραφείο του Φεστιβάλ 
στην Αθήνα το αργότερο μέχρι την 15η του ίδιου μήνα, συ- 
νοδευόμενες από το απαραίτητο διαφημιστικό και πληρο- 

φοριακδ υλικό καθώς και τα κείμενα των διαλόγων στην 
ελληνική και άν υπάρχουν στην αγγλική και γαλλική 
γλώσσα. 

Αρθρο 5 

1. Κατά τη διάρκεια του Φεστιβάλ δεν επιτρέπεται η 
προβολή της διαγωνιζόμενης ταινίας σε οποιοδήποτε, 
άλλο κινηματοθέατρο της χώρας εκτός του χώρου του Φε¬ 
στιβάλ. Για την οργάνωση και λειτουργία του Φεστιβάλ συ¬ 
γκροτούνται με αποφάσεις του Υπουργού Πολιτισμού οι 
εξής επιτροπές: 

α) Οργανωτική Επιτροπή (άρθρο 32 του Ν. 1597/86) 

β) Προκριματική Επιτροπή (άρθρο 33 του Ν. 1597/86) 

γ) Κριτική Επιτροπή (άρθρο 33 του Ν. 1597/86). 

2. Πρόεδρος και Αναπληρωτής του Προέδρου της Προ¬ 
κριματικής και Κριτικής Επιτροπής εκλέγονται από τα 
μέλη της αντίστοιχης Επιτροπής στην προώτη τους συνε¬ 
δρίαση. Ειδικότερα η εκλογή του Προοέδοου της Κριτικής 
Επιτροπής γίνεται την ημέρα της έναρξης. 

Η ευθύνη της πρώτης συνεδρίασης ανήκει στο Γραμμα- 
τέα της Επιτροπής. 

3. Χρέη Γραμματέα της Προκριματικής και Κριτικής Επι¬ 
τροπής ασκεί υπάλληλος του τμήματος Κινηματογράφου 
του Υπουργείου Πολιτισμού. 

4. Χρέη Γ ραμματέα της Οργανωτικής Επιτροπής ανατί¬ 
θενται στον Γ ραμματέα του Φεστιβάλ. 

5. Η Γραμματεία του Φεστιβάλ (Διευθυντής, Γραμμα- 
τέας, Υπεύθυνος Δημοσίων Σχέσεων), έπειτα από πρό¬ 
ταση της Οργανωτικής Επιτροπής αποφασίζει για κάθε 
θέμα που αναφέρεται στην οργάνωση και στη διεξαγωγή 
τόσο του διαγωνιστικού τμήματος όσο και των παραλλή¬ 
λων εκδηλώσεων του Φεστιβάλ Ελληνικού Κινηματογοά- 
φου καθώς και για την πρόσκληση ξένων παραγωγών, κρι¬ 
τικών διανομέων κακ άλλων ειδικών, με σκοπό τη διάδοση 
και προβολή του Ελληνικού Κινηματογράφου στο εξωτε¬ 
ρικό. 

6. Η Προκριματική Επιτροπή κάνει επιλογή των ταινιών 
που θα πάρουν μέρος στον διαγωνισμό για την απόκτηση 
των βραβείων και διακρίσεων που προβλέπονται από αυτή 
την απόφαση καθώς και την επιλογή των Ελληνικών ται¬ 
νιών που θα συμμετάσχουν στο Διεθνή διαγωνισμό σύμ¬ 
φωνα με τις διατάξεις του κανονισμού του «Διεθνούς Φε¬ 
στιβάλ Κινηματογράφου Θεσσαλονίκης». Η επιλογή των 
ταινιών γίνεται στην Αθήνα, η δε σειρά προβολής, στο Φε¬ 
στιβάλ, των ταινιών, που επιλέγησαν από την Προκριμα¬ 
τική Επιτροπή, καθορίζεται με κλήοωση από την ίδια την 
Επιτροπή την ημέρα ανακοίνωσης των αποτελεσμάτων 
της. Μετά την επιλογή των ταινιών από την Προκριματική 
Επιτροπή δεν είναι δυνατόν να ανακληθεί αίτηση συμμε¬ 
τοχής ταινίας. 

7. Η Κριτική Επιτροπή απονέμει τα βραβεία και τις δια¬ 
κρίσεις που προβλέπονται στο άρθρο 7 της απόφασης αυ¬ 
τής. 

Άρθρο 6 

1. Οι Επιτροπές που προβλέπονται από το άρθρο 5 της 
απόφασης αυτής συνεδριάζουν μετά από γραπτή ή προ¬ 
φορική πρόσκληση του Προέδρου ή του νόμιμου αναπλη¬ 
ρωτή του. Οι Επιτροπές συνεδριάζουν νόμιμα, όταν τα πα¬ 
ρόντα μέλη είναι περισσότερα από τα απόντα. 

Κατά τις συνεδριάσεις των επιτροπών τηρούνται πρα¬ 
κτικά, όπου αναγράφονται τα ονόματα των μελών που 


συμμετέχουν και γίνεται ειδική μνεία για τα μέλη που δεν 
παρίστανται, καθώς και για τους λόγους απουσίας τους. 
Επικυρωμένα αντίγραφα των Πρακτικών στέλλονται στο 
Τμήμα Κινηματογράφου του Υπουργείου Πολιτισμού. Τα 
πρωτότυπα παραμένουν στα Αρχεία της Γραμματείας του 
Φεστιβάλ Κινηματογράφου. Οι αποφάσεις των Επιτροπών 
πρέπει να είναι αιτιολογημένες. 

3. Δεν επιτρέπεται στα μέλη των Επιτροπών του άρθρου 
5 να ανακοινώνουν στο Τύπο, στους σταθμούς Ραδιοφω¬ 
νίας και Τηλεόρασης, σε ενδιαφερόμενο πρόσωπα και γε- 
νικώτερα σε οποιονδήποτε τρίτο τις συζητήσεις και τις 
αποφάσεις των Επιτροπών. Επίσης απαγορεύεται στα 
μέλη της Προκριματικής και Κριτικής Επιτροπής να διατυ¬ 
πώνουν κρίσεις για τις ταινίες που δήλωσαν συμμετοχή 
στο Φεστιβάλ πριν από την επίσημη αναγγελία της τελικής 
αποφάσεως της Κριτικής Επιτροπής. 

4. Δεν μπορεί κανείς να μετέχει ως μέλος σε περισσό¬ 
τερες από μια Επιτροπές του άρθρου 5. Η συμμετοχή 
στην Προκριματική και στην Κριτική Επιτροπή προσώπων, 
που έχουν συγγενική σχέση με τους κρινόμενους συντε¬ 
λεστές ή οποιαδήποτε σχέση με την παραγωγή ή την 
εμπορική εκμετάλευση των κρινομένων ταινιών, δημιουρ¬ 
γεί ασυμβίβαστο σύμφωνα με τα συναλλακτικά ήθη και 
τους κανόνες λειτουργίας των συλλογικών οργάνων. 

Σε συνεδριάσεις της Οργανωτικής Επιτροπής που συ- 
ζητείται η συγκρότηση της Προκριματικής και της Κριτικής 
Επιτροπής δεν επιτρέπεται να συμμετέχει μέλος της που 
τυχόν έχει σχέση με συντελεστή της παραγωγής των κρι- 
νόμενων ταινιών. 

Η Διεύθυνση του Φεστιβάλ οφείλει να κάνει γνωστό στα 
υποψήφια μέλη της Προκριματικής και κριτικής Επιτρο¬ 
πής τη δέσμευση της σχετικής διάταξης, για την νόμιμη 
συγκρότηση των Επιτροπών αυτών. 

5. Οι αποφάσεις της Προκριματικής και της Κριτικής 
Επιτροπής λαμβάνονται με απόλυτη πλειοψηφία των πα¬ 
ρόντων, μετά από φανερή ψηφοφορία. Αν δεν υπάρξει 
απόλυτη πλειοψηφία, η ψηφοφορία επαναλαμβάνεται. Σε 
περίπτωση και δεύτερης άκαρπης ψηφοφορίας, οι απο¬ 
φάσεις λαμβάνονται με σχετική πλειοψηφία. Σε περί¬ 
πτωση ισοψηφίας με 4 ψήφους, ή ψήφος του προέδρου 
προσμετράει διπλή. Απονομή βραβείου εξ ημισείας επι¬ 
τρέπεται μόνο εφ’ όσον υπάρξουν 4 τουλάχιστον θετικοί 
ψήφοι για κάθε ισοψηφούσα ταινία. 

6. Η θητεία των μελών της Προκριματικής Επιτροπής 
μπορεί να παραταθεί για ένα (1) μήνα από τη λήξη του Φε¬ 
στιβάλ, ενώ της Κριτικής Επιτροπής για έξι (6) μήνες. 

Άρθρο 7 

1. Τα βραβεία που υποχρεούται να απονείμει η Κριτική 
Επιτροπή είναι ηθικά και είναι τα εξής: 

α) βραβείο καλύτερης ταινίας που απονέμεται στον πα¬ 
ραγωγό 

β) βραβείο ταινίας ντοκυμανταίρ που απονέμεται στον 
παραγωγό και στο σκηνοθέτη 

γ) βραβείο καλύτερης σκηνοθεσίας που απονέμεται στο 
σκηνοθέτη 

δ) βραβείο καλύτερης σκηνοθεσίας πρωτοεμφανιζόμε- 
νου σκηνοθέτη, που απονέμεται στον σκηνοθέτη 

ε) βραβείο καλύτερου σεναρίου που απονέμεται στο σε- 
νοριογράφο 

στ) βραβείο καλύτερης φωτογραφίας που απονέμεται 
στο Διευθυντή Φωτογραφίας. 

ζ) βραβείο καλύτερης ερμηνείας πρώτου γυναικείου ρό¬ 
λου 

η) βραβείο καλύτερης ερμηνείας πρώτου ανδρικού ρό¬ 
λου. 

2. Η Επιτροπή δύναται να απονείμει, κατά την απόλυτη 
κρίση της, Ειδικά βραβεία για εξαιρετικές επιτεύξεις 
στους τομείς μουσική, σκηνογραφία, ενδυματολογία, μο¬ 
ντάζ, ηχοληψία, δεύτερου ρόλου, μακιγιάζ, ειδικών εφφέ 
κ.λ.π. 

3. Με απόφαση της Γραμματείας καθορίζεται το περιε¬ 
χόμενο και ο τύπος του διπλώματος ή μεταλλίου κ.λ.π. που 
συνοδεύει κάθε βράβευση. 

Αρθρο 8 

Αρμόδιος για την επίλυση κάθε ζητήματος σχετικού με 
την εφαρμογή του κανονισμού και των κειμένων διατά¬ 
ξεων είναι η Γραμματεία του Φεστιβάλ Ελληνικού Κινημα¬ 
τογράφου. 

Αρθρο 9 

Η Γ ραμματεία του Φεστιβάλ καθορίζει και καταβάλλει 
σε βάρος των πιστώσεων του προϋπολογισμού του Φεστι¬ 
βάλ κατ’ αποκοπήν αποζημίωση και τυχόν δαπάνες ταξι¬ 
διού, στέγης ή έξοδα παραστάσεως στα μέλη της Οργα¬ 
νωτικής Επιτροπής, καθώς και στους γραμματείς πρακτι- 
κογράφους των εν λόγω Επιτροπών. 

Αρθρο 10 

Το Φεστιβάλ βαρύνεται με τα έξοδα μεταφοράς και 
ασφαλίσεως των ταινιών τόσο κατά την αποστολή όσο και 
κατά την επιστροφή τους καθώς και με τα έξοδα αποθη- 
κεύσεως των ταινιών στην έδρα του. 

Το Φεστιβάλ είναι υπεύθυνο για τη φύλαξη των ταινιών 
και του υπόλοιπου κινηματογραφικού υλικού μέχρι της 
επιστροφής τους στο δικαιούχο παραγωγό. 

Κάθε προηγούμενη απόφαση περί Κανονισμού λειτουρ¬ 
γίας του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1994 

ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΓΝΟΣ/4Θ240 (4) 

Κανονισμός Διεθνούς Φεστιβάλ Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31, 32 και 33 του Ν. 1597/88 «Για 
την προστασία και Ανάπτυξη της Κινηματογραφικής Τέ¬ 
χνης, ενίσχυση της Ελληνικής Κινηματογοαφίας» και άλ¬ 
λες διατάξεις «(ΦΕΚ Α: 88). 

β. Του άρθρου 2 της Κ.Υ.Α. ΥΠΠΟ/ΓΝΟΣ/44046/ 
22.9.92 «Περιορισμός συλλογικών οργάνων του Υπουρ¬ 
γείου Πολιτισμού, των Γ εν. Γ ραμματειών και των εποπτευ- 
ομένων απ’ αυτό Δημοσίων Υηηρεσιών» (ΦΕΚ Β: 577). 

2. Την σχετική πρόταση του Διευθυντή του Φεστιβάλ 
Ελληνικού Κινηματογράφου και 

3. Το γεγονός ότι από την παρούσα δεν προκαλείται δα¬ 


πάνη σε βάρος του κρατικού προϋπολογισμού κατά το 
τρέχον οικονομικό έτος και ότι η προκαλούμενη δαπάνη 
θα καλυφθεί από το ποσοστό των εισπράξεων του ΛΟΤΤΟ 
που διατίθενται στο ΥΠΠΟ κατά το ποσό των διακοσίων 
εβδομήντα εκατομμυρίων δραχμών (270.000.000), απο¬ 
φασίζουμε: 

Άρθρο 1 

Το φθινόπωρο κάθε χρόνου οργανώνεται στη Θεσσαλο¬ 
νίκη «Διεθνές Φεστιβάλ Κινηματογράφου» στα πλαίσια 
του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΘΕΣ¬ 
ΣΑΛΟΝΙΚΗΣ. Σκοπός του Διεθνούς Φεστιβάλ είναι η προ¬ 
ώθηση του νέου κινηματογράφου από όλον τον κόσμο και 
η ανάδειξη της θεσσολονικης ως τόπου συνάντησης των 
δημιουργών του με το ελληνικό κοινό. Εφέτος το Διεθνές 
Φεστιβάλ Κινημοτογράφου Θεσσαλονίκης θα διεξαχθεί 
από τις 11 έως τις 20 Νοεμβρίου 1994. 

Άρθρο 2 

Στα πλαίσια του Διεθνούς Φεστιβάλ Κινηματογράφου 
Θεσσαλονίκης, οργανώνονται οι εξής εκδηλώσεις: 

- Επίσημο διαγωνιστικό τμήμα στο οποίο συμμετέχουν 
πρώτες ή δεύτερες ταινίες μεγάλου μήκους σκηνοθετών 
από όλον τον κόσμο. 

- Πληροφοριακό τμήμα, με την επωνυμία «Νέοι Ορίζο¬ 
ντες», με συμμετοχή ταινιών από όλο τον κόσμο. 

- Αναδομή - αφιέρωμα στο έργο σκηνοθέτη με παγκό¬ 
σμια ακτινοβολία. 

- Παράλληλες κινηματογραφικές εκδηλώσεις. 

Άρθρο 3 

Οι ταινίες που συμμετέχουν στο διαγωνιστικό τμήμα 
πρέπει να πληρούν τις ακόλουθες προϋποθέσεις: 

- Να είναι η πρώτη ή η δεύτερη ταινία μεγάλου μήκους 
του σκηνοθέτη με υπόθεση. 

- Να έχουν ολοκληρωθεί εντός του τελευταίου 18μή- 
νου μέχρι της ενάρξεως του Διεθνούς Φεστιβάλ. 

- Να μην έχουν προβληθεί δημόσια στην Ελλάδα. 

- Να έχουν πλάτος 35 ή 16 χιλιοστά. 

- Η διάρκειά τους να υπερβαίνει τα ΘΟ' (λεπτά) 

Άρθρο 4 

Ο Διευθυντής του Φεστιβάλ Κινηματογράφου επιλέγει 
και φροντίζει για την παράδοση των ταινιών που θα συμμε- 
τάσχουν στο διαγωνιστικό τμήμα. Επίσης καθορίζει την 
ημέρα και την σειρά της προβολής τους. Στο έργο της επι¬ 
λογής των ταινιών είναι δυνατόν να υποβοηθείται από ειδι¬ 
κούς συνεργάτες που επιλέγει ο ίδιος. 

Γ ια την επιλογή των ταινιών γίνονται δεκτές εκτός από 
τα θετικά αντίτυπα των ταινιών και βιντεοκασσέτες κάθε 
συστήματος αναπαραγωγής. Όλες οι ελληνκκές ταινίες 
που πληρούν τις προϋποθέσεις του άρθρου 3 του παρό¬ 
ντος μπορούν να υποβάλλουν αίτηση συμμετοχής στο δια- 
γωνιστικό τμήμα του Διεθνούς Φεστιβάλ. Η επιλογή των 
ελληνικών ταινιών που θα συμμετάσχουν στο διεθνή δια¬ 
γωνισμό γίνεται από την Προκριματκκή Επιτροπή του Φε¬ 
στιβάλ Ελληνικού Κινηματογράφου και δεν μπορεί να 
υπερβαίνει τις τρεις ταινίες. 

Άρθρο 5 

Γ ια τη συμμετοχή ταινίας στο Διεθνές Φεστιβάλ Κινημα¬ 
τογράφου Θεσσαλονίκης απαιτείται η υποβολή έγγραφης 
δήλωσης συμμετοχής, συνοδευόμενη από την αναλυτική 

κατάσταση όλων των συντελεστών της ταινίας, την τε¬ 
χνική περιγραφή της, όπως επίσης και μία υπεύθυνη δή¬ 
λωση ότι είναι η πρώτη ή η δεύτερη ταινία του σκηνοθέτη. 

Άρθρο 6 

Οι ταινίες που συμμετέχουν στο Διεθνές Φεστιβάλ Κι¬ 
νηματογράφου Θεσσαλονίκης υποβάλλονται στην γλώσσα 
του πρωτοτύπου της ταινίας, υποτιτλισμένες στην αγγλική 
ή στην γαλλική γλώσσα. Κατάλογος των διαλόγων ή των 
υποτίτλων στην αγγλική ή γαλλική γλώσσα υποβάλλεται 
στα γραφεία του Φεστιβάλ τουλάχιστον δύο μήνες νωρί¬ 
τερα απο την έναρξή του. Το Φεστιβάλ δικαιούται να προ- 
βεί στον ηλεκτροννκό υποτιτλισμό των ταινιών στην ελλη¬ 
νική γλώσσα ή στην ταυτόχρονη μετάφρασή τους. 

Άρθρο 7 

Η Κριτική Επιτροπή του Διεθνούς Φεστιβάλ Κινηματο¬ 
γράφου Θεσσαλονίκης αποτελείται από επτά προσωπικό¬ 
τητες του κινηματογραφικού χώρου που διορίζονται με 
απόφαση του Υπουργού Πολιτισμού μετά από πρόταση 
του Διευθυντή του Φεστιβάλ. Με την ίδια απόφαση του 
Υπουργού και μετά από πρόταση του Διευθυντή του Φε¬ 
στιβάλ ορίζονται ο Πρόεδρος και ο αναπληρωτής πρόε¬ 
δρος της Κριτικής Επιτροπής. Πέντε τουλάχιστον από τα 
μέλη της Κριτικής Επιτροπής ανήκουν στον διεθνή κινη¬ 
ματογραφικό χώρο. Ο Διευθυντής του Φεστιβάλ συμμετέ¬ 
χει στις συζητήσεις της Κριτικής Επιτροπής του Διεθνούς 
Φεστιβάλ Κινηματογράφου χωρίς δικαίωμα ψήφου. Ο 
Γραμματέας της Κριτικής Επιτροπής ορίζεται από τον 
Διευθυντή του Φεστιβάλ. 

Οι αποφάσεις της Κριτικής Επιτροπής λαμβάνονται 
μετά από φανερή ψηφοφορία, με σχετική πλειοψηφία. 

Απαγορεύεται η συμμετοχή στην Κριτική Επιτροπή προ¬ 
σώπων που με οποιονδήποτε τρόπο έχουν σχέση με την 
παραγωγή ή την εκμετάλλευση των ταινιών που κρίνο- 
νται. 

Άρθρο 8 

Η Κριτική Επιτροπή απονέμει υποχρεωτικά τα εξής βρα¬ 
βεία: 

- Βραβείο καλύτερης ταινίας μεγάλου μήκους (Χρυσός 
Αλέξανδρος) 

- Ειδικό βραβείο της Κριτικής Επιτροπής (Αργυρός Αλέ¬ 
ξανδρος) 

- Βραβείο καλύτερης σκηνοθεσίας 

- Βραβείο καλύτερου σεναρίου 

- Βραβείο καλύτερου ανδρικού ρόλου 

- Βραβείο καλύτερου γυναικείου ρόλου 

- Βραβείο καλύτερης καλλιτεχνικής συμβολής. 

Μόνο ένα από τα παραπάνω βραβεία μπορεί νο απονε- 
μηθεί εξ’ ημισείας. Η Κριτική Επιτροπή δικαιούται επίσης 
να απονείμει μέχρι δύο ειδικές τιμητικές διακρίσεις. 

Το βραβείο καλύτερης ταινίας και το Ειδικό βραβείο της 
Κριτικής Επιτροπής συνοδεύονται από χρηματικά έπαθλα 
12.500.000 και 7.500.000 δραχμών αντιστοίχως, που 
προσφέρονται από χορηγούς και απονέμονται εξ ημισείας 
στον σκηνοθέτη και τον παραγωγό. Τα βραβεία αυτά κα¬ 
ταβάλλονται σε ΕΟυ εφόσον οι δικαιούχοι είναι κάτοικοι 
εξωτερικού. 

Άρθρο 9 

Κατά τη διάρκεια του Φεστιβάλ, καμμιά από τις ταινίες 
που επελέγησαν δεν μπορεί να παρουσιασθεί δημόσια με 


οποιονδήποτε τρόπο πριν από την προγραμματισμένη 
προβολή της. 

Άρθρο 10 

Η προθεσμία υποβολής υποψηφιοτήτων λήγει την 1 η 
Οκτωβρίου 1994. Η προθεσμία αποστολής του υλικού που 
περιγράφεται στα άρθρα 5 και 6 του παρόντος κανονισμού 
λήγει την 15η Οκτωβοίου 1994. 

Άρθρο 11 

Το Φεστιβάλ καλύπτει τις δαπάνες μεταφοράς και 
ασφάλισης των ταινιών που έχουν επιλεγεί, επίσης βαρύ- 
νεται με τις δαπάνες φύλαξης και ασφάλισης των ταινιών 
που επελέγησαν να συμμετάσχουν σε ένα από τα προ- 
γραμματά του μέχρι της παράδοσής τους στους παραγω¬ 
γούς. Η ευθύνη του Φεστιβάλ σε περίπτωση απώλειας, 
ολικής ή μερικής καταστροφής ταινίας κατά τη διάρκεια 
του Φεστιβάλ δεν μπορεί να υπερβεί το ποσό των 3.000 $. 

Άρθρο 12 

Ο Διευθυντής του Φεστιβάλ αποφασίζει για οτιδήποτε 
δεν συμπεριλαμβάνεται στον κανονισμό. Ο κανονισμός 
μεταφράστηκε στη γαλλική και στην αγγλική γλώσσα. Σε 
περίπτωση διαφωνίας μόνο το ελληνικό κείμενο είναι 
έγκυρο. 

Άρθρο 13 

Η συμμετοχή στο Διεθνές Φεστιβάλ Κινηματογράφου 
Θεσσαλονίκης προϋποθέτει αποδοχή αυτού του Κανονι¬ 
σμού. Κάθε προηγούμενη απόφαση περί κανονισμού λει¬ 
τουργίας του Διεθνούς Φεστιβάλ Κινηματογράφου Θεσ¬ 
σαλονίκης παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

-♦- 

Αριθ. ΔΙΘγ/014/596/Γ (5) 

Ανάθεση καθηκόντων υπηρεσιακού συμβουλίου προσωπι¬ 
κού του ΤΕΕ και ΟΑΣΠ στο υπηρεσιακό συμβούλιο 

υπαλλήλων της Γεν. Γραμματείας Δημοσίων Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 11 του άρθρου 8 του Π.Δ. 
611/77 Υπαλληλικός Κώδικας. 

2. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά Όργανα» (ΦΕΚ 137 Α') που 
προστέθηκε στο παραπάνω νόμο με τις διατάξεις του άρ¬ 
θρου 27 του Ν. 2081 /92 και του γεγονότος ότι από τις δια¬ 
τάξεις της απόφασης αυτής δεν προκαλείται δαπάνη σε 
βάρος του προϋπολογισμού του ΤΕΕ και ΟΑΣΠ. 

3. Την αριθμ. Δ16α/01 /165/Φ.Π/23.3.94 απόφαση συ¬ 
γκρότησης του υπηρεσιακού συμβουλίου υπαλλήλων της 
Γενικής Γραμματείας Δημοσίων Έργων όπως αυτή συ¬ 
μπληρώθηκε με την αριθμ. Δ16α/05/301/ Φ.Δ/20.5.94 
όμοια απόφαση. 

4. Την αριθ. Δ16α/03/244/20.4.94 απόφαση ορισμού 
μελών του υπηρεσιακού συμβουλίου της Γ ενικής Γραμμα- 

τείας Δημοσίων Έργων. 

5. Την αριθ. ΥΠ. 123/15.7.94 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (ΦΕΚ 550 Β'), αποφασί¬ 
ζουμε: 

Αναθέτουμε καθήκοντα υπηρεσιακού πειθαρχικού συμ¬ 
βουλίου του προσωπικού του Τεχνικού Επιμελητηρίου Ελ¬ 
λάδας (ΤΕΕ) και του Οργανισμού Αντισεισμικού Σχεδια- 
σμού και Προστασίας (ΟΑΣΠ) στο Υπηρεσιακό Συμβούλιο 
υπαλλήλων της Γενικής Γραμματείας Δημοσίων Έργων 
του ΥΠΕΧΩΔΕ. 

Η ανάθεση αυτή παύει την 31.12.1994 (ημερομηνία λή¬ 
ξης της θητείας του υπηρεσιακού συμβουλίου υπαλλήλων 
της Γενικής Γραμματείας Δημοσίων Έργων του ΥΠΕ- 
ΧΩΔΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1994 

ο ΑΝΠΛΗΡΩΤΗΣ ΥΠΟΥΡΓΟΣ 

ΚΩΝ/ΝΟΣ ΓΕΙΤΟΝΑΣ 
-♦- 

Αριθ. Οικ. 30279/3326 (6) 

Πλήρωση θέσεων και καθορισμός τρόπου πρόσληψης 
οδηγών στον Ο.Α.Σ.Α. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 23 παρ. 1 και 2 του ν. 2190 (ΦΕΚ 28/Α/ 
3.3.1994). 

β) Του άρθρου 1 παρ. 2 περ. ια του ν. 1735/87. 
γ) Των άρθρων 8, 9, 10, 11 (ΦΕΚ 510/1.7.1994) του 
Γενικού Κανονισμού του ΟΑΣΑ. 

2. Τις ΠΥΣ αριθ. 211/1993 «Αναστολή των διορισμών 
και των προσλήψεων στο δημόσιο τομέα έως τις 30 Ιου¬ 
νίου 1994» (ΦΕΚ 219/Α/31.12.1993) και αριθ. 236/ 

7.7.1994 (ΦΕΚ 115/Α/7.7.1994). «Έγκριση διορισμών 
και προσλήψεων στο δημόσιο τομέα από 1 Αυγούστου 
1994 έως 31 Ιουλίου 1995» (άρθρο 4). 

3. Την Πράξη του Υπουργικού Συμβουλίου αρ. 149/ 

30.5.1994 με την οποία εγκρίθηκε η πρόσληψη πεντακο- 
σίων (500) οδηγών στον ΟΑΣΑ. 

4. Το με αρ. 5087/20.7.94 έγγραφο του ΟΑΣΑ με το 
οποίο μας πληροφόρησε ότι ο αριθμός των οδηγών των 
πρ. ΣΕΠ οι οποίοι κατέχουν τις προϋποθέσεις για πρόσ¬ 
ληψη στον ΟΑΣΑ, είναι μικρός και ο Οργανισμός έχει επι¬ 
τακτική ανάγκη για την πλήρωση των υπολοιπομένων θέ¬ 
σεων, αποφασίζουμε: 

I. Την πλήρωση τριακοσίων πενήντα (350) θέσεων οδη¬ 
γών στον Οργανισμό Αστικών Συγκοινωνιών Αθηνών 
(ΟΑΣΑ) με τη διαδικασία και τα αντικειμενικά κριτήρια του 
ν. 2190/1994. Η συνολική δαπάνη θα ανέλθει στο ποσό 
των πεντακοσίων εβδομήντα εκατομμυρίων 
(570.000.000) δρχ. και θα βαρύνει τον προϋπολογισμό 
του ΟΑΣΑ στον οποίο υπάρχει σχετική πίστωση για το 
1994 με κωδικό 002-01 - 01 και 002 - 01 -02. 

II. Καθορίζουμε ως ακολούθως τα απαραίτητα προσό¬ 
ντα και την διαδικασία πρόσληψης των ως άνω οδηγών 


στον ΟΑΣΑ: 

α) Απολυτήριο Λυκείου ή εξαταξίου Γυμνασίου ή ισότι¬ 
μης Τεχνικής Σχολής. 

β) Ισχύουσα άδεια οδήγησης λεωφορείων (κατηγορίας 
Δ ή κατηγορίας Δ και Ε συγχρόνως). 

γ) Προϋπηρεσία σαν οδηγός των ανωτέρω κατηγοριών 
διπλώματος τουλάχιστον δύο (2) ετών αποδεικνυόμενη 
από το βιβλιάριο κύριας ασφάλισης. 

Σε περίπτωση μη πλήρωσης των θέσεων από τους απο¬ 
φοίτους Λυκείου ή εξαταξίου Γ υμνασίου ή ισότιμης Τεχνι¬ 
κής Σχολής, οι λοιπές θέσεις θα καλυφθούν από αποφοί¬ 
τους υποχρεωτικής εκπαίδευσης που κατέχουν άδεια 
οδήγησης κατηγορίας Δ ή Δ και Ε συγχρόνως και με τετρα¬ 
ετή προϋπηρεσία σαν οδηγοί των αντίστοιχων κατηγοριών 
διπλώματος, που θα αποδεικνύεται από το βιβλιάριο κύ¬ 
ριας ασφάλισης. 

III. Ο τρόπος πλήρωσης των ανωτέρων θέσεων καθορί¬ 
ζεται με τη διαδικασία των παρ. 1 -6 ή 8 του άρθρου 18 του 
Ν. 2190/1994, σύμφωνα με τα οριζόμενα στην παρ. 2 του 
άρθρου 23 του ιδίου νόμου. 

Η οικεία Επιτροπή: 

α) θα συγκεντρώσει τις αιτήσεις των υποψηφίων. 

β) θα ελέγξει την ύπαρξη των απαιτούμενων γενικών και 
ειδικών τυπικών προσόντων. 

γ) θα καταρτίσει πίνακα των υποψηφίων που γίνονται 
δεκτοί και για τους οποίους συντρέχουν οι νόμιμες προϋ¬ 
ποθέσεις και πίνακα αποκλεισμένων, οι οποίοι δεν πλη¬ 
ρούν τις προϋποθέσεις. 

δ) θα κατατάξει τους υποψηφίους που κατέχουν τίτλο 
δευτερ. εκπαίδευσης σε πίνακα προτεραιότητας με βάση 
τα κριτήρια του άρθρου 18 παρ. 6 του ν. 2190/94 και τους 
υποψηφίους που κατέχουν τίτλο υποχρεωτικής εκπαίδευ¬ 
σης σε πίνακα προτεραιότητας με βάση τα κριτήρια της 
παρ. 8 του ιδίου άρθρου του ιδίου νόμου και όπου συντρέ¬ 
χει περίπτωση θα λάβει υπόψη και τις διατάξεις των παρ. 3 
και 17 του άρθρου 21 του αυτού νόμου. 

Από τον πίνακα προτεραιότητας θα προσληφθούν όσοι 
αντιστοιχούν στον αριθμό των εγκεκριμένων θέσεων. Οι 
πίνακες αυτοί θα δοθούν στην δημοσιότητα με συνοπτική 
αναφορά των στοιχείων, απ’ όπου θα προκύπτει και θα 
αποδεικνύεται ότι τηρήθηκε ο νόμος. 

IV. Συναφώς αναφέρεται ότι το ΑΣΕΠ έχει τη διακριτική 
ευχέρεια να ασκεί και αυτεπαγγέλτως έλεγχο της τήρησης 
των σχετικών με τις προσλήψεις διατάξεων του ν. 2190/ 
1994. 

V. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Σεπτεμβρίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Α. ΠΕΠΟΝΗΣ Α. ΤΣΟΥΡΑΣ 

Αριθ. 30182/2193/23.9.94 (7) 

Αναστολή εφαρμογής των διατάξεων των παραγράφων 5 
και 6 του άρθρου του Ν. 2052/92. 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 15 του Κώδικα Οδικής Κυκλοφορίας 
(ΚΟΚ), που κυρώθηκε με τον Ν. 2094/92 (Α’ 182). 

β) Της παραγράφου 7 του άρθρου 1 του Ν. 2062/92 (Α’ 
94) «Μέτρα για την καταπολέμηση του νέφους και πολεο- 
δομικές ρυθμίσεις». 

γ) Της ΚΥΑ 28432/2447/92 (Β’ 532) «Μέτρα για τον 
περιορισμό της εκπομπής αερίων και σωματιδιακών ρύ¬ 
πων από κινητήρες ντήζελ, προορισμένους να τοποθετη¬ 
θούν σε οχήματα, σε συμμόρφωση προς τις διατάξεις των 
οδηγιών 88/77/ΕΟΚ και 91 /542/ΕΟΚ». 

δ) Του άρθρου 29 του Ν. 1558/85 (Α’ 137) «Κυβέρνηση 
και Κυβερνητικά όργανα», όπως τούτο προστέθηκε με το 
άρθρο 27 του Ν. 2081/92 (Α' 154). 

2. Την επίσημη όχληση της Επιτροπής της Ευρωπαϊκής 
Ένωσης για τροποποίηση του άρθρου 1 του Ν. 2052/92 
Α' 94, όπως αυτή διατυπώθηκε με το αριθ. 10570/ 
22.7.94 έγγραφο της ανωτέρω Επιτροπής. 

3. Το γεγονός ότι έχει εισαχθεί, μικρός μεν αριθμός και¬ 
νουργών, μεγάλος δε αριθμός μεταχειρισμένων πετρε- 
λαιοκίνητων φορτηγών και λεωφορείων, τα οποία δεν 
έχουν λάβει έγκριση τύπου σύμφωνα με την οδηγία 91/ 
542 της Ευρωπαϊκής Ένωσης και δεν έχουν ταξινομηθεί 
μέχρι σήμερα, αποφασίζουμε: 

Άρθρο 1 

1. Για τις κατηγορίες μεταχειρισμένων αυτοκινήτων 
οχημάτων, που αναφέρονται στις παραγράφους 5 και 6 
του άρθρου 1 του Ν. 2052/92 (Α' 94), και τα οποία έχουν 
εισαχθεί μέχρι και 20.7.94 (τούτου αποδεικνυομένου από 
το πιστοποιητικό τελωνισμού τους), αναστέλλεται η εφαρ¬ 
μογή των διατάξεων των παραγράφων αυτών, μέχρι της 
σκοπουμένης νέας νομοθετικής ρύθμισης. 

2. Η παραπάνω ρύθμιση ισχύει και για καινουργή αυτοκί¬ 
νητα των υπόψη κατηγοριών, των οποίων οι εκπομπές ρύ¬ 
πων των καυσαερίων τους δεν είναι εντός των ορίων της 
οδηγίας 91 /542 της Ευρωπαϊκής Ένωσης, υπό την προϋ¬ 
πόθεση, για μεν τα εισαγόμενα ως πλήρη οχήματα, ή πλαί¬ 
σια, να έχουν εισαχθεί πριν την 1.10.93, για αυτά δε, που η 
συναρμολόγηση ή η κατασκευή των πλαισίων τους γίνεται 
στην Ελλάδα, τα χρησιμοποιούμενα για την συναρμολό¬ 
γηση ή την κατασκευή εξαρτήματα να έχουν εισαχθεί μέ¬ 
χρι και 31.12.93 με επιπρόσθετη γενική απαίτηση να 
έχουν εφοδιασθεί με έγκριση τύπου πριν την 1.10.93. 

Άρθρο 2 

1. Από τις διατάξεις της απόφασης αυτής δεν προκαλεί- 


ται δαπάνη σε βάρος του Κρατικού Προϋπολογισμού. 

2. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ 

ΚΑΙ ΔΗΜΟΣΙΟΝ ΕΡΓΩΝ ΕΠΙΚΟΙΝΩΝΙΩΝ 

Κ. ΛΑΛΙΩΤΉΣ θ. ΤΖΟΥΡΑΣ 

- « - 

Αριθ. 29099/3219 (8) 

Παράταση του χρόνου εκκαθάρισης των τ. Σ.Ε.Π. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΙΩΝ 

Έχοντας υπόψη: 

1. Τις διατάξεις του άρθρου 3 παρ. 3 παρ. α,β,γ, και δ 
του Ν. 2175/93 «Οργάνωση ενιαίου φορέα αστικών συ¬ 
γκοινωνιών στην περιοχή Αθηνών - Πειραιώς και Περιχώ¬ 
ρων και άλλες διατάξεις» (Α' 211). 

2. Την με αριθ. 22806/24.1.1993 απόφαση «Εκκαθά¬ 
ριση πρώην Σ.Ε.Π. και προσωρινή καταβολή στους μετό¬ 
χους τους» (Β' 929), τροποποιήθηκε με την αριθ. 22816/ 
28.12.1993 (Β' 937) απόφαση. 

3. Την με αριθ. 9306/1040/23.3.1994 (Β' 207) από¬ 
φαση με την οποία παρατάθηκε ο χρόνος εκκαθάρισης 
των τ. Σ.Ε.Π. κατά τρεις (3) μήνες, όπως τροποποιήθηκε 
με την αριθ. 10056/1107/24.6.1994 (Β' 490) απόφαση. 

4. Την με αριθ. 20059/2196/25.6.1994 (Β' 490) από¬ 
φαση, με την οποία παρατάθηκε ο χρόνος εκκαθάρισης 
των τ.Σ.Ε.Π. κατά τρεις (3) ακόμη μήνες, όπως τροποποι¬ 
ήθηκε με την αριθ. 20144/2221 /13.7.1994 (Β' 564) από¬ 
φαση. 

5. Το από 14.9.1994 υπόμνημα των εκκαθαριστών, με 
το οποίο ζητείται η παράταση του χρόνου εκκαθάρισης 
των τ. Σ.Ε.Π. προκειμένου να ολοκληρωθεί το όλο έργο. 

6. Την ανάγκη ολοκλήρωσης του έργου της εκκαθάρι¬ 
σης των τ. Σ.Ε.Π. 

7. Τ γεγονός ότι από τις διατάξεις της απόφασης αυτής, 
δεν προκαλείται δαπάνη σε βάρος του κρατικού Προϋπο¬ 
λογισμού, αποφασίζουμε: 

1. Παρατείνουμε την ισχύ της αρ. 20059/2195/ 
25.6.1994 Υπουργικής Απόφασης επί 6 μηνο. 

2. Κατά τα λοιπά ισχύουν οι αρ. 22806/24.12.1993, 

22816/28.12.1993, 9306/1040/23.3.1994, 10056/ 

1107/24.6.1994, 20059/2195/25.6.1994 και 20144/ 
2221 /13.7.1994 αποφάσεις μας. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1994 

Ο ΥΠΟΥΡΓΟΣ 

ΑΘΑΝΑΣΙΟΣ ΤΖΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣ ΙΜΕ Σ Π ΛΗΡΟΦΟΡΙΕΣ 

* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ. Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





